
Mântuire, mântuire, 
din adânci păcate, 
sa-ţi aducă cu iubire, 
numai Domnul poate; 
/: dragul meu, să-ţi dea 
viaţă, 

Domnul singur poate. :/ 

Alinare, alinare, 
in dureri cumplite, 
cu iubire, cu-ndurare, 
Domnu-ţi dă iubite. 
/: Mângăiere vieţii tale, 
Domnu-ţi dă iubite. :/ 

Biruinţa, biruinţa, 
in ispite grele, 
cu iubire, prin credinţă, 
Domnu-ţi dă in ele. 
/: De-L asculţi, tu mai 
puternic, 
vei ieşi din ele.:/ 

Bucurie, bucurie, 
har venit prin cruce, 
cu iubire, Domnul ţie, 
Zilnic ţi-l aduce. 

/: De trăieşti in curăţie, 
Zilnic ţi-l aduce. :/ 

Fericire, fericire, 

- vrajă ce te leagă - 
cu putere, cu iubire, 
ţi-o dă Domnu-ntreagă. 
/: De ramâi in EI 
statornic, 
vei primi-o-ntreagă! :/ 


